สังคมข่าวหุ้นเกียรติก้อง ว่องไวยากร
****ชนแนวต้าน1,580 จุด *******วานนี้หุ้นไทยไปทดสอบจุดสูงสุดในรอบ 2 ปี ได้หุ้นสายการบิน-พลังงานดันตลาดฯ กลุ่มสายการบิน THAI ยังวิ่งฉิว สวนกระแสคอรัปชั่นของอดีตผู้บริหาร หลังอาคม เติมพิทยาไพสิฐ รมว.คมนาคม แจกข่าวดีกรมการบินพลเรือน เตรียมออกใบรับรองผู้ดำเนินการเดินอากาศ (AOC Re-certification)ในเดือน ก.พ.-มี.ค. 60 รวมทั้ง AOT ที่ใกล้แตกพาร์ และยังรับนักท่องเที่ยวจีนที่จะเข้ามาเที่ยวตรุษจีนอีก ขณะที่กลุ่มพลังงานไปต่อคาดงบปี 2559 จะเติบโตขึ้น โดยเฉพาะ PTT ภายใต้การบริหารของเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด ที่วิ่งนำหน้า ส่วนวันนี้มีสิทธิทะลุ 1,580 จุด ทำสถิติสูงสุดในรอบ 2 ปี
25 ม.ค. 2560

****ชนแนวต้าน1,580 จุด *******วานนี้หุ้นไทยไปทดสอบจุดสูงสุดในรอบ 2 ปี ได้หุ้นสายการบิน-พลังงานดันตลาดฯ กลุ่มสายการบิน THAI ยังวิ่งฉิว สวนกระแสคอรัปชั่นของอดีตผู้บริหาร หลังอาคม เติมพิทยาไพสิฐ รมว.คมนาคม แจกข่าวดีกรมการบินพลเรือน เตรียมออกใบรับรองผู้ดำเนินการเดินอากาศ (AOC Re-certification)ในเดือน ก.พ.-มี.ค. 60 รวมทั้ง AOT ที่ใกล้แตกพาร์ และยังรับนักท่องเที่ยวจีนที่จะเข้ามาเที่ยวตรุษจีนอีก ขณะที่กลุ่มพลังงานไปต่อคาดงบปี  2559 จะเติบโตขึ้น  โดยเฉพาะ PTT ภายใต้การบริหารของเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด ที่วิ่งนำหน้า ส่วนวันนี้มีสิทธิทะลุ 1,580 จุด ทำสถิติสูงสุดในรอบ 2 ปี
******กลุ่มแบงก์ได้รับอานิสงส์จากงบที่ออกมาดี ส่งผลบุญไปถึงการปรับเพิ่มน้ำหนักการลงทุนของ MSCI ในวันที่ 10 ก.พ.นี้ ตัวที่น่าเข้าไปเก็บที่ยังขึ้นน้อยกว่าชาวบ้านเขา ยกให้ KTB บริหารงานโดย ผยง ศรีวณิช กรรมการผู้จัดการใหญ่ ธนาคารกรุงไทยอีกตัวก็เป็น BBL ของเสี่ยโทนี่  ที่ราคายังไม่แพง มีอัพไซด์เหลือกว่า 100%****อาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหารธนาคารไทยพาณิชย์  ประกาศทุ่มงบ 4 หมื่นล้านบาท ขึ้นธนาคารดิจิตอลภายใน 3 ปี ส่วนสินเชื่อปีนี้โต 4-6% จับกลุ่มคนรุ่นใหม่ และขอเป็นเบอร์หนึ่งในทุกกลุ่มลูกค้า แบบไม่เกรงใจเบอร์ 2 อย่างกสิกรไทยเลย
*******สมคิด จาตุศรีพิทักษ์ เป็นปลื้มหลังตัวเลขส่งออกปี 59 พลิกกลับมาเป็นบวก 0.45%  และยังโตสูงสุดในรอบ 4 ปี ด้วยมูลค่ากว่า 2.15 แสนล้านเหรียญสหรัฐ แม้จะเป็นข่าวดีหุ้นกลุ่มส่งออก แต่ต้องมาติดตามนโยบายทรัมป์ประกอบไปด้วย หากไม่มีการกีดกันสินค้าไทย งานนี้ CPF ฉลุยแน่นอน
***AJD ของเสี่ยอมร แห่ง บมจ.คราวน์ เทค แอดวานซ์  มีของดีออกมาโชว์เรื่อยๆ ล่าสุด ตั้งบริษัทใหม่อีก 2 แห่ง ธุรกิจการให้บริการตู้ขายน้ำ และธุรกิจเงินอิเล็กทรอนิกส์ ไม่รู้ว่าจะรวยไปถึงไหน แค่ตู้เติมสบายก็ยังไม่พอ งานนี้ต้องคอยดูงบไตรมาส 4 กันอีกที
******วานนี้ ครม.เห็นชอบ ชอบร่าง พ.ร.บ.การจัดตั้งบริษัทจำกัดคนเดียว เพื่อส่งเสริมให้ผู้ประกอบการเอสเอ็มอีสามารถจดทะเบียนตั้งบริษัทได้สะดวกมากขึ้น เพราะที่ผ่านมาการจัดตั้งบริษัทจำกัด ได้บังคับให้มีผู้ถือหุ้น 3 คนขึ้นไป แต่ในตลาดหุ้นยังคงต้องเป็นมหาชนอยู่ดี เว้นแต่ไปเปลี่ยนกฎใหม่
*******ไพบูลย์ นลินทรางกูร ประธานเจ้าหน้าที่บริษัท บล.ทิสโก้ มองการแข่งขันของโบรกเกอร์ค่ายๆ ต่างในปีนี้ก็ยังมีความเข้มข้นเหมือนเดิม โดยหลายๆ ค่ายต่างมีการจัดโปรโมชั่นต่างๆ เพื่อดึงดูดให้ลูกค้าเข้ามาซื้อขายหุ้นหรือการหาลูกค้าใหม่  เบื้องต้นบริษัทไม่เน้นตั้งเป้าในการหาลูกค้าใหม่มากนัก แต่จะส่งเสริมให้ลูกค้าเดิมที่ปัจจุบันมี 6 หมื่นบัญชี แต่มีการซื้อขายเป็นประจำประมาณ 2 พันบัญชี ดังนั้นส่งเสริมให้ที่เหลืออีก 4 หมื่นบัญชีมีการซื้อขายต่อเนื่องเช่นกัน ทั้งนี้บริษัทจะเพิ่มความสะดวกสบายเช่น การใช้แอปพลิเคชั่นต่างๆ ผ่านระบบมือถือ
*******รอลุ้นงบ SQ สวยภายใต้ศาศวัต ศิริสรรพ์ ประธานเจ้าหน้าที่บริหาร บริษัท สหกลอิควิปเมนท์ โบรกฯ แห่ปรับเพิ่มประมาณการผลประกอบปีนี้ หลังจากประมาณการเดิมคำนวณเฉพาะเหมืองแม่เมาะ 8 และหงสา  ซึ่งจะทำให้ราคาเป้าหมายเพิ่มขึ้นเป็น 5.75 บาท จากเดิม 4.50 บาท******